Kunsill Lokali Fgura .td_uid_2_60abed87568a1_rand.td-a-rec-img{text-align:left}.td_uid_2_60abed87568a1_rand.td-a-rec-img img{margin:0 auto 0 0} Il-Kunsill Lokali tal-Fgura ppreżenta oġġezzjoni mal-Awtorità tal-Ippjanar biex tiġi rrifjutata applikazzjoni biex tinfetaħ triq ġdida fi Triq l-Isponsun. Fi stqarrija l-Kunsill spjega li din l-applikazzjoni saret minn kuntrattur privat u kompla li jekk it-triq tiġi approvata se jkun qiegħed jiżdied aktar bini fil-lokalità fejn dan l-ispazju miftuħ huwa privat. Il-Kunsill Lokali żied li f'dokument ippubblikat mill- Heritage Planning Unit juri biċ-ċar li din iż-żona hija waħda sensittiva minħabba l-Arkeoloġija li fiha. Fakkar li fl-aħħar tas-snin 40, ftit metri 'l bogħod minn fejn huwa propost dan l-iżvilupp kienu nstabu oqbra puniċi ta' valur imprezzabbli. "Minn riċerka li saret instab li l-bini kif ukoll din iż-żona miftuħa, kienu mmarkati fi pjanti li jmorru lura għas-seklu dsatax," saħaq il-Kunsill Lokali tal-Fgura. Il-Kunsill Lokali kompla li jinsab sorpriż kif l-Awotrità li tieħu ħsieb is-Sovratendenza tal-Wirt Kulturali tal-pajjiz qalet li ż-żona m'għandha l-ebda valur mingħajr ma żaret il-post u bbażat id-deċiżjoni tagħha fuq ir-ritratti li kellha. Il-Kunsill saħaq li huwa se jibqa' jiġġieled biex issalva dan l-ispazju miftuħ privat anke jekk l-awtoritajiet jibqgħu ma jagħtux widen lill-karbiet tal-Kunsill Lokali u tar-residenti tal-Fgura. Il-Kunsill spjega wkoll li huwa kiteb formalment lill-Ministru responsabbli mill-Ambjent sabiex din iż-żona tiġi ddikjarata Green Enclaved Area peress li f'dik l-akwata kollha, l-ispazji miftuħin huma limitati. Din mhux l-ewwel darba li l-Kunsill Lokali tal-Fgura oġġezzjoni għall-applikazzjonijiet quddiem l-Awtorità tal-Ippjanar. MAtul l-2020, il-Kunsill iġġieled battalja biex razzett li kellu madwar 200 sena fil-Fgura ma jitwaqqax madankollu f'Diċembru li għadda ġie deċiż biex dan ir-razzett jittwaqqa. Tinqata' l-kundanna dwar ir-razzett fil-Fgura fit-2 ta' Ottubru .td_uid_3_60abed8756b63_rand.td-a-rec-img{text-align:left}.td_uid_3_60abed8756b63_rand.td-a-rec-img img{margin:0 auto 0 0}